X'inhi l-politika kummerċjali tal-UE? Għalfejn hija importanti f'ekonomija globalizzata? Kif taħdem? Skopri aktar dwar waħda mill-politiki l-aktar kumplessi tal-UE. Għalfejn il-politika kummerċjali tal-UE hija importanti f'ekonomija globalizzata? Il-globalizzazzjoni ekonomika hija kkaratterizzata mill-intensifikazzjoni tal-kummerċ internazzjonali u mill-interdipendenza tal-ekonomija li qed tiżdied fil-livell globali. Il-politika kummerċjali tal-UE hija għodda ewlenija li tirrispondi għall-globalizzazzjoni u li tittrasforma l-potenzjal tagħha f'benefiċċji reali. Politika kummerċjali fil-livell tal-UE aktar milli nazzjonali tagħti lok għal aktar piż fin-negozjati bilaterali u f'korpi multinazzjonali bħall-Organizzazzjoni Dinjija tal-Kummerċ (WTO). L-għan ewlieni tal-politika kummerċjali tal-UE huwa li żżid l-opportunitajiet kummerċjali għall-kumpaniji Ewropej permezz tat-tneħħija tal-ostakli kummerċjali bħal tariffi u kwoti u bl-iżgurar tal-kompetizzjoni ġusta. Dan huwa essenzjali għall-ekonomija Ewropea peress li din għandha effett fuq it-tkabbir u l-impjiegi. Aktar minn 36 miljun impjieg fl-UE jiddependu fuq l-esportazzjonijiet barra l-Unjoni Ewropea. Bħala medja, kull biljun ewro f'esportazzjonijiet barra mill-UE jsostni aktar minn 13,000 impjieg fl-UE. Ara l-infografika dwar il-pożizzjoni tal-UE fil-kummerċ dinji Il-politika kummerċjali tal-UE tipproteġi liċ-ċittadini Ewropej billi tiżgura importazzjonijiet li jirrispettaw ir-regoli tal-protezzjoni tal-konsumatur. L-UE tuża wkoll il-politika kummerċjali tagħha bil-għan li jiġu promossi d-drittijiet tal-bniedem, l-istandards soċjali u tas-sikurezza, ir-rispett tal-ambjent u l-iżvilupp sostenibbli. Kif taħdem il-politika kummerċjali tal-UE? Il-politika kummerċjali tal-UE tkopri l-kummerċ fi prodotti u servizzi, l-investiment dirett barrani, l-aspetti kummerċjali tal-proprjetà intellettwali (pereżempju l-privattivi) u l-akkwist pubbliku. Hija magħmula minn tliet elementi ewlenin: ftehimiet kummerċjali ma' pajjiżi mhux membri tal-UE biex jinfetħu swieq ġodda u jiżdiedu l-opportunitajiet kummerċjali għall-kumpaniji tal-UE regolamentazzjoni kummerċjali li tipproteġi l-produtturi tal-UE minn kompetizzjoni inġusta sħubija tal-UE fl-Organizzazzjoni Dinjija tal-Kummerċ (WTO), li tistabbilixxi regoli kummerċjali internazzjonali. Il-pajjiżi tal-UE huma wkoll membri tagħha, iżda l-Kummissjoni Ewropea tinnegozja f'isem il-blokk. Ftehimiet kummerċjali Jiġu negozjati ftehimiet kummerċjali ma' pajjiżi mhux tal-UE bil-għan li jiġu garantiti opportunitajiet kummerċjali aħjar. Jeżistu tipi differenti: Ftehim ta' Sħubija Ekonomika , flimkien ma' pajjiżi mill-Karibew, il-Paċifiku u l-Afrika li qegħdin jiżviluppaw Ftehimiet ta' Kummerċ Ħieles ma' pajjiżi żviluppati Ftehimiet ta' Assoċjazzjoni li jsaħħu ftehimiet politiċi akbar bħall-Unjoni għall-Mediterran mat-Tuneżija. Dawn il-ftehimiet kollha huma ffukati fuq it-tnaqqis tal-ostakli tariffarji u l-garanzija tal-investiment. l-ħarsa ġenerali tan-negozjati kummerċjali li għaddejjin Ir-regolamentazzjoni tal-kummerċ tal-UE L-UE għandha wkoll regoli li jipproteġu l-kumpaniji Ewropej minn prattiki kummerċjali inġusti. Dawn il-prattiki jistgħu jinkludu jew sussidji li għandhom l-għan li jbaxxu l-prezzijiet artifiċjalment meta mqabbla mal-prodotti Ewropej. Il-prodotti Ewropej jistgħu jiffaċċjaw ukoll ostakli jew kwoti doganali. Jekk ma tinstabx soluzzjoni għat-tilwimiet kummerċjali, dawn jistgħu jwasslu għal gwerra kummerċjali. Aqra aktar dwar l-Istrumenti għad-Difiża tal-Kummerċ tal-UE L-investiment dirett barrani fl-UE huwa regolat ukoll. Fl-2019, il-Membri tal-PE approvaw mekkaniżmu ta' skrinjar ġdid li jiżgura li l-investimenti barranin f'setturi strateġiċi ma jagħmlux ħsara lill-interessi u lis-sigurtà tal-Ewropa. Aqra aktar dwar l-iskrutinju tal-investimenti diretti barranin L-UE u d-WTO L-Organizzazzjoni Dinjija tal-Kummerċ hija magħmula minn aktar minn 160 membru li flimkien jirrappreżentaw 98 % tal-kummerċ dinji u għandha l-għan li żżomm il-prevedibbiltà u l-ekwità tas-sistema kummerċjali dinjija billi tiftiehem regoli komuni għall-kummerċ bejn in-nazzjonijiet u timmonitorjhom. L-UE tagħti appoġġ qawwi lid-WTO u qdiet rwol ewlieni fl-iżvilupp tas-sistema kummerċjali dinjija. Hija involuta mill-qrib fit-taħditiet kummerċjali multilaterali tad-WTO. Il-Parlament Ewropew isegwi dawn in-negozjati mill-qrib u jadotta rapporti li jivvalutaw l-istat tagħhom. Iċ-ċiklu attwali tan-negozjati tad-WTO – iċ-ċiklu ta' Doha (2001) – waqaf minħabba nuqqas ta' ftehim dwar politiki ewlenin, fosthom l-agrikoltura. L-UE tuża wkoll is-setgħat deċiżjonali u ta' infurzar tad-WTO f'każijiet ta' tilwim kummerċjali u hija waħda mill-akbar utenti tas-sistema għas-soluzzjoni tat-tilwim. Aqra aktar dwar l-UE u d-WTO Kif tiġi deċiża l-politika kummerċjali tal-UE? Il-politika kummerċjali hija materja ta' kompetenza esklużiva tal-UE , jiġifieri hija l-UE fl-intier tagħha, aktar milli l-Istati Membri individwali tagħha, li għandha s-setgħa li tilleġiżla fuq kwistjonijiet kummerċjali u tikkonkludi ftehimiet kummerċjali internazzjonali ( Artikolu 207 tat-Trattat dwar il-Funzjonament tal-Unjoni Ewropea - TFUE It-Trattat ta' Lisbona (2007) stabbilixxa l-Parlament Ewropew bħala koleġiżlatur fuq il-kummerċ u l-investiment, flimkien mal-Kunsill, li jirrappreżenta l-Istati Membri. Il-ftehimiet kummerċjali internazzjonali jistgħu jidħlu fis-seħħ biss jekk il-Parlament jivvota favurihom. Il-Parlament jista' jinfluwenza n-negozjati billi jadotta riżoluzzjonijiet. Għal aktar informazzjoni paġna tal-KE dwar il-politika kummerċjali paġna tal-Kunsill dwar il-politika kummerċjali sit web tal-Organizzazzjoni Dinjija tal-Kummerċ Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF